ΓΡΑΠΤΗ ΕΡΩΤΗΣΗ E-0411/96 υποβολή: Raphaλl Chanterie (PPE) προς την Επιτροπή (29 Φεβρουαρίου 1996)

Θέμα: Προσαρμογές όσον αφορά τη χωριτικότητα για τα σκάφη του τομέα αλιείας

Μπορεί να αναφέρει η Επιτροπή:

1. Πώς τα διάφορα κράτη μέλη έχουν ενσωματώσει τις κοινοτικές διατάξεις που αφορούν την παύση των αλιευτικών δραστηριοτήτων σκαφών και συγκεκριμένα του Κανονισμού 3699/93 ((ΕΕ L 346 της 31.12.1993, σελ. 1.)) του Συμβουλίου στο εθνικό δίκαιο, πώς εφαρμόζουν το πρόγραμμα και πώς ελέγχουν την εφαρμογή του;

2. Τί ποσά από τα εγκριθέντα και διατεθέντα από το 1987 έχουν χρησιμοποιηθεί από τα κράτη μέλη ως αποζημίωση;

- για τη διάλυση των αλιευτικών σκαφών,

- για την οριστική μεταφορά των εν λόγω αλιευτικών σκαφών προς μια τρίτη χώρα,

- για τον οριστικό αποπροσανατολισμό του εν λόγω σκάφους προς εργασίες άλλες πλην της αλιείας στα κοινοτικά ύδατα;

3. Ποιές επιχειρήσεις δρουν στον τομέα αυτό στα διάφορα κράτη μέλη;

4. Ποιές αποζημιώσεις έλαβαν οι επιχειρήσεις;

- για τη διάλυση πλοίων,

- για τη μεταφορά προς τρίτη χώρα, και

- για τον αποπροσανατολισμό;

5. Ποιά ποσά διατέθηκαν στα διάφορα κράτη μέλη για την ενίσχυση της παύσης των αλιευτικών δραστηριοτήτων των σκαφών, σύμφωνα με τον κανονισμό 3944/90 ((ΕΕ L 380 της 31.12.1990, σελ. 1.)) του Συμβουλίου και για ποιά αλιευτικά σκάφη και ποιές επιχειρήσεις επρόκειται;

Απάντηση της κ. Bonino εξ ονόματος της Επιτροπής (15 Απριλίου 1996)

1. Τα κράτη μέλη κοινοποίησαν στην Επιτροπή τα μέτρα που ενεκρίθησαν στο πλαίσιο της εθνικής τους νομοθεσίας σχετικά με τις ενισχύσεις που αφορούν την οριστική παύση των αλιευτικών δραστηριοτήτων σκαφών, σύμφωνα με τις διατάξεις του κανονισμού (ΕΚ) αριθ. 3699/93. Όλα τα προγράμματα είναι επί του παρόντος υπό εκτέλεση και η Επιτροπή διασφαλίζει μια παρακολούθηση στο πλαίσιο συνεργασίας.

2. Οι διατάξεις του τίτλου VII του κανονισμού (ΕΚ) αριθ. 4028/86 ((ΕΕ L 376 της 31.12.1986. )), όπως τροποποιήθηκε από τον κανονισμό (ΕΟΚ) αριθ. 3944/90, παρέχουν στα κράτη μέλη τη δυνατότητα χορήγησης πριμοδοτήσεων που αφορούν την οριστική παύση των αλιευτικών δραστηριοτήτων σκαφών. Το άρθρο 24 καθορίζει ως οριστική απόσυρση τη διάλυση, τη μεταφορά προς τρίτη χώρα του αποπροσανατολισμού του σκάφους για σκοπούς άλλους πλην της αλιείας.

Η Κοινότητα συμμετείχε στις δαπάνες επιστρέφοντας στα κράτη μέλη, εντός ορισμένων ορίων που καθορίζονται ετησίως με απόφαση της Επιτροπής, μέρος των δαπανών (50% των επιλέξιμων δαπανών σύμφωνα με το όριο V, του κανονισμού. Το ποσοστό αυτό αυξήθηκε σε 70% όσον αφορά τη διάλυση από το 1991).

Μεταξύ του 1987 και του 1993 όσον αφορά στο μέτρο οριστικής παύσης, η Επιτροπή χορήγησε στα κράτη μέλη ποσό 501 εκατ. Ecu, εκ των οποίων πληρώθηκε πραγματικά συνολικό ποσό 391 εκατ. Ecu. Το ποσό των 501 εκατ. Ecu αντιπροσωπεύει 47% της συνολικής συνδρομής που χορηγήθηκε στον αλιευτικό στόλο κατά την εν λόγω περίοδο. Η κοινοτική συνδρομή αντιπροσωπεύει περίπου 60% των πριμοδοτήσεων που κατεβλήθησαν από τα κράτη μέλη στους πλοιοκτήτες αλιευτικών σκαφών.

Συνολικά αποσύρθηκαν κατά την εν λόγω περίοδο 5.200 σκάφη, αλλά δεδομένου ότι η Επιτροπή αποζημιώνει πλήρως τα κράτη μέλη, η αποζημιώσεις δεν κατενεμήθησαν ανάλογα με τον τύπο απόσυρσης. Ωστόσο, επί συνόλου 5.200 αποσυρομένων σκαφών, διελύθησαν 4.200 σκάφη. Κατά συνέπεια, δύναται να εκτιμηθεί ότι περίπου 80% της συνδρομής χρησιμοποιήθηκε για διαλυόμενα σκάφη, 10% έως 15% για μεταφερόμενα προς τρίτη χώρα και 5% έως 10% για αποπροσανατολισμό σκαφών προς εργασίες άλλες πλην της αλιείας.

3-4. Δεδομένου του έμμεσου χαρακτήρα του μέτρου, η Επιτροπή δεν διαθέτει πληροφορίες σχετικά με τις επιχειρήσεις στις οποίες χορηγήθηκαν πριμοδοτήσεις οριστικής παύσης. Δεδομένου του μεγάλου αριθμού των αποσυρόμενων σκαφών, οι επιχειρήσεις και οι πλοιοκτήτες πρέπει να ανέρχονται σε πολλές χιλιάδες.

5. Η κατανομή της κοινοτικής συνδρομής μεταξύ των κρατών μελών όσον αφορά τα μέτρα οριστικής παύσης (μη συμπεριλαμβανομένων των μικτών επιχειρήσεων) αναφέρεται στον κατωτέρω πίνακα 1. Συνολικά αποσύρθηκαν 5.196 σκάφη τα οποία αντιπροσωπεύουν 323.000 κόρους ολικής χωρητικότητας και 842.000 kW.

Όσον αφορά τις μικτές επιχειρήσεις, ο πίνακας 2 αναφέρει τον αριθμό των χρηματοδοτούμενων σχεδίων, την αντίστοιχη χωρητικότητα και την κοινοτική συνδρομή.

ΠΙΝΑΚΑΣ 1: Πριμοδοτήσεις οριστικής παύσης (εκατ. Ecu)

>TABLE>

ΠΙΝΑΚΑΣ 2: Μικτές επιχειρήσεις

>TABLE>